
PATVIRTINTA
Šakių rajono savivaldybės
administracijos direktoriaus
2025   m.                d. įsakymu Nr. AT-

ŠAKIŲ RAJONO SAVIVALDYBĖS ADMINISTRACIJOS
ŠAKIŲ SENIŪNIJA

2024-ŲJŲ METŲ VEIKLOS PLANO ATASKAITA

MISIJA

 Šakių rajonas – tai savo gamta, etnine kultūra ir istoriniu paveldu turtingas, teikiantis prioritetą verslui kraštas, patrauklus  gyvenimui, poilsiui ir kūrybai. Jame puikiai dera tradicinės ir modernios visuomenės vertybės, kaimas ir miestas darniai papildo vienas kitą kuriant visuotinę gyvenimo kokybę.

STRATEGINIAI TIKSLAI 

Šakių rajono savivaldybės administracijos Šakių seniūnijos tikslai:
· Šiuolaikiškos susisiekimo sistemos plėtra;
· Socialinių paslaugų aprėpties didinimas;
· Darnaus išteklių naudojimo skatinimas;
· Gyventojų užimtumo didinimas;
· Efektyvaus viešojo valdymo sistemos sukūrimas.


STRATEGINĮ  TIKSLĄ ĮGYVENDINANTYS UŽDAVINIAI

Šakių seniūnijos uždaviniai:
1. Modernizuoti ir plėtoti savivaldybės vietinės reikšmės kelius, gatves ir kitas 
susisiekimo komunikacijas;
2. Finansinės pagalbos rajono gyventojams teikimas ir didinimas.
3. Šakių rajono socialinio būsto fondo plėtra;
4. Kompleksiškai plėtoti ir puoselėti rekreacines teritorijas, želdynus bei kitas 
viešąsias erdves, pritaikant jas gyventojų bei verslo poreikiams;
5. Organizuoti užimtumo didinimo programą;  
6. Užtikrinti efektyvų savivaldybės funkcijų vykdymą;
7. Vykdyti administracinės naštos mažinimą.

2024 M. STRATEGINĮ (-IUS) TIKSLĄ (-US) ĮGYVENDINANČIOS PROGRAMOS

Šakių seniūnija, vykdydama savo veiklą, prisidėjo prie Šakių rajono savivaldybės 2024–2026 metų strateginio veiklos plano šių programų įgyvendinimo:
1. Valdymo programa (07);
2. Ūkio plėtros programa (12);
3. Socialinės ir sveikatos apsaugos programa (13).


VEIKLOS APŽVALGA PAGAL SENIŪNIJOS METINĮ VEIKLOS PLANĄ

Šakių seniūnijos vienas iš pagrindinių tikslų buvo gerinti gyvenimo kokybę seniūnijoje, kuriant sveiką, saugią ir švarią aplinką, atsižvelgiant į tokius ilgalaikius prioritetus, kaip saugios ir švarios gyvenamosios aplinkos darni plėtra, žmogiškųjų išteklių, iniciatyvos bei modernios visuomenės ir socialinės gerovės plėtra. Seniūnijoje 2024 m. gruodžio 31 d. duomenimis gyveno  8745 žmonės. Seniūnija yra suskirstyta į 14 seniūnaitijų. 
Šakių seniūnijos apskaitoje buvo 133 Šakių rajono savivaldybės ir socialiniai būstai, kurių bendras plotas 5785  kv. m. Apgyvendinta 130 savivaldybės ir socialinių būstų. Juose gyveno 306 žmonės. Buvo nuolat bendrauta su socialinių ir savivaldybės būstų gyventojais, sprendžiant iškilusius įvairius klausimus dėl mokesčių mokėjimo, gyvenimo sąlygų bei kitų jiems aktualių problemų. Taip pat palaikyti glaudūs darbiniai kontaktai ir su socialiniams būstams komunalines paslaugas teikiančiomis įmonėmis. Organizuojant viešuosius darbaus buvo tvarkomos seniūnijos viešųjų vietų teritorijos, renkamos šiukšlės, šienaujama ir grėbiama žolė, šienaujamos pakelės, Siesarties upelio teritorija, kertami krūmai ir menkaverčiai, pavojų keliantys medžiai, remontuojami šaligatviai. Šienaujama teritorija – apie 39,57 ha. Mieste prižiūrimi gėlynai Šaulių gatvėje, V. Kudirkos gatvėje, skvere, Batiškių ir karių kapinėse, sodinti medeliai. 
Seniūnijos veikla finansuojama iš valstybės, savivaldybės biudžetų. Vykdėme neprivatizuotų butų nuomos, kaupiamųjų lėšų, administravimo ir eksploatavimo išlaidų mokesčių apskaičiavimą, jų surinkimą.
Socialinį darbą seniūnijoje atliko socialinio darbo organizatorės. Buvo priimti prašymai (vaiko išmokai, socialinei pašalpai, šalpos išmokai, kieto kuro kompensacijai, vienkartinėms pašalpoms, socialinėms paslaugoms, paramos mokiniams, dienos globai, specialiųjų poreikių nustatymui ir kt.), teikta parama maisto produktais. Lankytos šeimos buities tyrimo aktų surašymo ir įvairiais kitais klausimais. Vyko bendradarbiavimas su įvairiomis institucijomis: policija, vaiko teisių, socialinės rūpybos, mokyklų, medicinos įstaigų specialistais, spręstos problemos asmenų, turinčių priklausomybių.


DUOMENYS APIE SENIŪNIJĄ

	1
	Seniūnijos plotas
	ha
	24000

	2
	Bendras kelių ir gatvių ilgis
	km
	155

	3
	Valomų gatvių ir šaligatvių plotas
	m²
	45303

	4
	Valomų aikštelių plotas
	m²
	3787

	5
	Gatvių skaičius
	vnt.
	114

	6
	Tvarkomų kapinių skaičius
	vnt.
	6

	7
	Kapinių teritorijų plotas
	ha
	10,12

	8
	Eksploatuojamų šviestuvų skaičius
	vnt.
	1832

	9
	Parkų skaičius
	vnt.
	3

	10
	Seniūnijos prižiūrimų želdinių plotas
	m²
	29000

	11
	Seniūnijos prižiūrimų gėlynų plotas
	m²
	760

	12
	Šienaujama teritorija
	ha
	39,57




ŠAKIŲ SENIŪNIJOS 2024 METŲ VEIKLOS PLANO ĮGYVENDINIMO APŽVALGA

Įgyvendinant Šakių seniūnijos 2024 metų veiklos planą buvo siekiama prisidėti prie Šakių rajono savivaldybės strateginiame 2018–2024 metų plėtros plane numatytų prioritetų įgyvendinimo:
· tvariam ekonominiam augimui palanki aplinka;
· veikli, atvira, saugi, sveika ir tobulėjanti visuomenė;
· savitas, patrauklus ir ambicingas zanavykų kraštas.
 
Šakių seniūnija 2024 m. įgyvendino:
· Šakių rajono savivaldybės 2024–2026 metų strateginio veiklos plano programos „Ūkio plėtros programa“ (kodas 12) 1 tikslo „Šiuolaikiškos susisiekimo sistemos plėtra“ seniūnijos uždavinio „Modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas“ priemonę „Vietinės reikšmės kelių priežiūra, žiemos tarnyba Šakių seniūnijoje“. Įgyvendinant šią priemonę, buvo lyginami, žvyruojami seniūnijos teritorijoje esantys vietinės reikšmės keliai ir gatvės, atlikti kelio duobių užtaisymo darbai. Žiemos metu, pagal poreikį, valytas sniegas.
· Šakių rajono savivaldybės 2024–2026 metų strateginio veiklos plano programos „Socialinės ir sveikatos apsaugos programa“ (kodas 13) 2 tikslo „Socialinių paslaugų aprėpties didinimas“ 1 uždavinio „Finansinės pagalbos rajono gyventojams teikimas ir didinimas“ priemonę „Užtikrinti finansinės pagalbos teikimą Šakių seniūnijos gyventojams (išmokos mokėjimams ir kt.).“ bei 2 uždavinio „Šakių rajono socialinio būsto fondo plėtra“ priemonę „Socialinio būsto remontas  Šakių seniūnijoje“. Įgyvendinant 1 uždavinio „Finansinės pagalbos rajono gyventojams teikimas ir didinimas „Užtikrinti finansinės pagalbos teikimą Šakių seniūnijos gyventojams (išmokos mokėjimams ir kt.)“, nustatyta tvarka buvo priimami prašymai dėl socialinės piniginės paramos ir kompensacijų bei socialinių išmokų skyrimo, organizuojamas darbas su neįgaliaisiais asmenimis, vienišais senyvo amžiaus žmonėmis, mažas pajamas turinčiais asmenimis. Socialines pašalpas gaunantys asmenys atliko neatlygintinus, visuomenei naudingus darbus seniūnijoje. Išmokėtas darbo užmokestis ir socialinio draudimo įmokos socialinėms darbuotojoms užtikrino efektyvų jų darbą vykdant socialinės paramos organizavimą. Seniūnijos socialinėms darbuotojoms buvo sudarytos sąlygos dalyvauti mokymuose. Vienkartinių pašalpų skyrimu ir mokėjimu buvo siekiama pasirūpinti šeimomis ir asmenimis, kurie dėl objektyvių priežasčių negali patenkinti būtiniausių poreikių. Įgyvendinant priemonę „Socialinio būsto remontas Šakių seniūnijoje“ – buvo remontuojami socialiniai ir savivaldybei priklausantys būstai taip pat nuolat bendrauta su socialinių ir savivaldybės būstų gyventojais, sprendžiant iškilusius įvairius klausimus dėl mokesčių mokėjimo, gyvenimo sąlygų bei kitų jiems aktualių problemų.
· Šakių rajono savivaldybės 2024–2026 metų strateginio veiklos plano programos „Ūkio plėtros programa“ (kodas 12) 3 tikslo „Darnaus išteklių naudojimo skatinimas“ uždavinio „Kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas gyventojų bei verslo poreikiams“ priemonę „Aplinkotvarkos darbai Šakių seniūnijoje“. Įgyvendinant priemonę, buvo tvarkomos seniūnijos teritorijoje esančios kapinės, šienaujama žolė, surenkamos ir išvežamos šiukšlės, avarinių ir pavojingų medžių išpjovimu, atlikti kiti priežiūros darbai. Buvo tvarkomi seniūnijai priklausantys žalieji plotai, šienaujama, grėbiami lapai, išvežamos šiukšlės. 
Seniūnijos teritorijoje apšviestos gyvenviečių gatvės, buvo vykdoma nuolatinė gatvių apšvietimo tinklų priežiūra. Mokamas darbo užmokestis ir socialinio draudimo įmokos aplinkos išlaikymo darbuotojams. Prižiūrėta 39 ha viešojo naudojimo teritorijų, 1832 seniūnijoje esančių gatvės šviestuvų, tvarkomos 10,12 ha ploto kapinės, veikiančios ir neveikiančios. 
· Šakių rajono savivaldybės 2024–2026 metų strateginio veiklos plano programos „Socialinės ir sveikatos apsaugos programos“ (kodas 13) 4 tikslo „Gyventojų užimtumo didinimas“ uždavinio „Organizuoti užimtumo didinimo programą“ priemonę „Įgyvendinti užimtumo didinimo programą Šakių seniūnijoje“. Įgyvendinant priemonę, pagal patvirtintą rajono savivaldybės 2024 metų užimtumo didinimo programą, buvo įdarbinti  4 seniūnijos gyventojai, kurie atliko kelių, takų, pakelių bei viešojo naudojimo teritorijų tvarkymo ir priežiūros, želdinių priežiūros seniūnijoje laikino pobūdžio visuomenei naudingus darbus, teikiančius socialinę naudą vietos bendruomenei. Labiausiai socialiai pažeidžiami asmenys užsidirbo lėšų, nereikėjo mokėti pašalpų, žmonės neprarado darbo įgūdžių, dalis susirado nuolatinį darbą, kartu buvo sprendžiamos socialinės ir miesto tvarkymo problemos. 
· Šakių rajono savivaldybės strateginio 2024–2026 metų veiklos plano programos kodas 07 „Valdymo programa“ seniūnijos tikslo „Efektyvaus viešojo valdymo sistemos sukūrimas“ ir uždavinio „Užtikrinti efektyvų savivaldybės funkcijų vykdymą“ priemonė „Užtikrinti savivaldybės administracijos Sintautų seniūnijos darbo funkcionalumą“ veikla „Savivaldybės administracijos Šakių seniūnijos darbuotojų darbo funkcijų vykdymo užtikrinimas“ 4 seniūnijos darbuotojai kėlė kvalifikaciją ir įgijo žinių, kurias galės efektyviai panaudoti darbe. 
· Įgyvendinant seniūnijos tikslo „Efektyvaus viešojo valdymo sistemos sukūrimas“ uždavinio „Vykdyti administracinės naštos mažinimą“ priemonės „Mažinant administracinę naštą, licencijas, leidimus ir pažymas išduoti per trumpesnį laiką, nelaukiant, kol sueis teisės aktuose nustatytas terminas“. „Išduoti per trumpesnį laiką nei nustatyta teisės aktuose leidimus, pažymas“ – įgyvendinant šią veiklą pusė nuo visų išduodamų licencijų, leidimų ir pažymų DVS priemonėmis, buvo išduodamos greičiau nei nustatyta teisės aktuose.
· Šakių rajono savivaldybės 2024–2026 metų strateginio veiklos plano programos „Valdymo programa“ (kodas 07) 5 tikslo „Efektyvaus viešojo valdymo sistemos sukūrimas“ vykdant antro uždavinio “Vykdyti administracinės naštos mažinimą” priemonę „Mažinti administracinę naštą“ buvo siekiama tobulinti vidaus administravimą, gerinti viešųjų ir administracinių paslaugų teikimo kokybę, sudarant sąlygas gyventojams dalyvauti seniūnijos valdymo procese. Įgyvendinant priemonę „Administracinės naštos mažinimo priemonės“, buvo išduodamos pažymos juridiniams faktams patvirtinti ir nuolat vykdomas susirašinėjimas su įvairiomis institucijomis įstaigos veiklos klausimais. Išduodami leidimai laidoti. Išduodamos rekomendacijos gauti leidimui saugotinų medžių ir krūmų kirtimo, persodinimo ar kitokio pašalinimo, genėjimo darbams. Nuolat buvo vykdomos gyvenamosios vietos deklaravimo funkcijos: pažymų apie asmens deklaruotą gyvenamąją vietą išdavimas, priimami prašymai dėl gyvenamosios vietos adreso keitimo, tikslinimo, naikinimo, atitinkamų sprendimų priėmimas, gyvenamosios vietos nedeklaravusių asmenų apskaita.  
Įgyvendinant šį planą bei tikslą, buvo užtikrinamas priskirtos teritorijos visuomenės viešųjų poreikių ir interesų tenkinimas bei seniūnijos funkcijų vykdymas. Seniūnija laiku planavo ir efektyviai naudojo finansinius, žmogiškuosius bei materialinius išteklius, apibendrino statistinius praėjusių metų veiklos duomenis ir pateikė juos ataskaitoje seniūnijos gyventojams ir administracijos direktoriui.
Įgyvendinant visus programose numatytus tikslus seniūnijos darbuotojai kartu su seniūnijos teritorijos gyvenamųjų vietovių atstovais – seniūnaičiais, miesto bendruomene, bendruomenių tarybos nariais aktyviai dalyvavo savivaldybės institucijose ir savivaldybės teritorijoje veikiančiose valstybinėse įstaigose rengiant sprendimus bei vykdant jų įgyvendinimą. 

Seniūnija vykdo šias funkcijas:
· neviršydama savo įgaliojimų, seniūnijos teritorijoje organizavo ir kontroliavo savivaldybės institucijų sprendimų įgyvendinimą arba pati juos įgyvendino;
· prireikus įvertino atskirų šeimų (asmenų) gyvenimo sąlygas bei poreikius ir pateikė savivaldybės administracijai siūlymus dėl socialinės paramos toms šeimoms (asmenims) reikalingumo ir paramos būdų.
· dalyvavo organizuojant civilinę saugą;
· dalyvavo rengiant ir įgyvendinant gyventojų užimtumo programas seniūnijos aptarnaujamoje teritorijoje;
· padėjo organizuoti rinkimus;
· dalyvavo kuriant ir įgyvendinant informacinės visuomenės plėtros programas;
· dalyvavo organizuojant arba organizavo gyventojų poilsį;
· organizavo viešuosius ir visuomenei naudingus darbus;
· organizavo ir (arba) kontroliavo savivaldybės kelių, bendrojo naudojimo teritorijų, kapinių, želdinių, gatvių, šaligatvių valymą ir priežiūrą, gatvių ir kitų viešų vietų apšvietimą, viešųjų tualetų paslaugų tiekimą;
· nustatyta tvarka organizavo socialinės paramos teikimą ir pašalpų mokėjimą;
· tvarkė priskirtus registrus ir nustatyta tvarka teikė duomenis;
· tvarkė gyvenamosios vietos deklaravimo duomenų ir gyvenamosios vietos neturinčių asmenų apskaitą. 



Seniūnas                                                                                              Dalius Jasevičius
